Σερέσο Όσακα

Η Σερέσο Όσακα (Ιαπωνικά: セレッソ大阪, Τσερέσο Όσακα, Seresso Ōsaka) είναι ιαπωνικός επαγγελματικός ποδοσφαιρικός σύλλογος με έδρα την Οσάκα.

Η ομάδα συμμετέχει στην J1 League, την κορυφαία κατηγορία ποδοσφαίρου της χώρας. Το όνομα της ομάδας Cerezo που στα Ισπανικά σημαίνει κερασιά (ισπανική προφορά: Θερέθο, σε Ισπανικά Αμερικής: Σερέσο) είναι επίσης το λουλούδι της Οσάκα.Club Guide Profile, Σύνδεσμος προς το επίσημο ιστότοπο του συλλόγου. Οι επίσημες έδρες της ομάδας βρίσκονται στην Οσάκα και στη Σακάι.

 Ιστορία 
Η ομάδα, η οποία αρχικά ονομαζόταν Yanmar Diesel, ξεκίνησε το 1957 ως εταιρική ομάδα της Yanmar και ήταν ένας αρχικός ιδρυτής του τώρα διαλυμένης Japan Soccer League (JSL). Με τέσσερις τίτλους ιαπωνικού πρωταθλήματος ήταν το στήριγμα της πρώτης κατηγορίας JSL μέχρι το 1990, όταν υποβιβάστηκε για πρώτη φορά, και έγινε μέλος της πρώην Φούτμπολ Λιγκ Ιαπωνίας το 1992.

Το 1993 ο σύλλογος συστήθηκε ως Όσακα Φούτμπολ Κλαμπ Α.Ε. (Osaka Football Club Ltd.) και υιοθέτησε το όνομα Σερέσο μετά από δημόσιο διαγωνισμό. Το 1994 κέρδισε το πρωτάθλημα JFL και προήχθη στην J1 League το 1995. Αυτό συνέπεσε επίσης με την πορεία της στους τελικούς του Κυπέλλου Ιαπωνίας, το οποίο έχασε από τη Σόναν Μπερουμάρε.

Η Σερέσο έχει υποβιβαστεί από την J1 στην J2 τρεις φορές, αλλά αυτή τη στιγμή συμμετέχει στο πρωτάθλημα J1. Η ομάδα έλαβε μια εντυπωσιακή τρίτη θέση τη σεζόν 2017.

Στις 4 Νοεμβρίου 2017, κατέκτησε το Λιγκ Καπ Ιαπωνίας, τον πρώτο μεγάλο τίτλο της Σερέσο Όσακα. Στον τελικό της διοργάνωσης νίκησε την Καβασάκι Φροντάλε.

Την 1η Ιανουαρίου 2018 κέρδισε το Κύπελλο Ιαπωνίας, εξασφαλίζοντας τον δεύτερο μεγάλο τίτλο της. Στον τελικό της διοργάνωσης νίκησε τη Γιοκοχάμα Μαρίνος.

Στις 10 Φεβρουαρίου 2018 κέρδισε το Σούπερ Καπ Ιαπωνίας, κερδίζοντας την Καβασάκι Φροντάλε.

Τον Μάιο του 2018 άλλαξε το όνομά της από Osaka Soccer Club, Co. Ltd. σε Cerezo Osaka Co., Ltd.

 Χρώματα 
Το χρώμα της Σερέσο Όσακα είναι το ροζ, όπως τα άνθη κερασιάς, στα οποία βασίζεται το όνομα. Τα συνδυαστικά χρώματά της έχουν υπάρξει το μπλε και το μαύρο.

Κατά τη διάρκεια των ημερών της Yanmar Diesel, στα τέλη της δεκαετίας του 1970 έως τα μέσα της δεκαετίας του 1980, η στολή ήταν κατακόκκινη, όπως της Ντεπορτίβο Τολούκα.

 Χορηγοί και κατασκευαστές 
Σεζόν Κύριος χορηγός φανέλας Χορηγός λαιμού Πρόσθετοι Χορηγοί Κατασκευαστής στολής 2019YANMAR - -NipponhamSINGHKINCHONakabayashiPUMA 2020 SHARP

 Γήπεδα 
Οι έδρες της ομάδας είναι η Οσάκα και η Σακάι. Η ομάδα παίζει τους εντός έδρας αγώνες της στο Στάδιο Κίντσο, με μερικούς σπουδαιότερους αγώνες να διεξάγονται στο Στάδιο Ναγκάι.Stadium Information, Link to stadiums.

Η ομάδα κάνει προπονήσεις στο Αθλητικό Πάρκο Μινάμι Τσουμόρι Σακούρα, στο Νησί Αθλημάτων Μαϊσίμα και στο Γήπεδο Yanmar Diesel στο Αμαγκασάκι.

 Μασκότ της ομάδας 
Η κύρια μασκότ της ομάδας είναι ένας λύκος που ονομάζεται Lobby (Λόμπι), από την ισπανική λέξη για το λύκο, η οποία είναι lobo (ισπανική προφορά λόβο). Η άλλη μασκότ της ομάδας είναι η Madame Lobina, η μητέρα του Lobby.

 Αντιπαλότητες 
Ο μεγαλύτερος αντίπαλος της Σερέσο είναι μία άλλη ομάδα της Οσάκα, η Γκάμπα Οσάκα. Ο μεταξύ τους αγώνας αναφέρεται ως το Ντέρμπι της Οσάκα.

 Ιστορικό πρωταθλήματος 

 Japan Soccer League Division 1: 1965–1990 (ως Yanmar Diesel)
 Japan Soccer League Division 2: 1991 (ως Yanmar Diesel)
 Japan Football League Division 1: 1992–94 (ως Yanmar Diesel έως το 1993, Σερέσο Όσακα από το 1994)
 J1 League: 1995–2001
 J2 League: 2002
 J1 League: 2003–2006
 J2 League: 2007–2009
 J1 League: 2010–2014
 J2 League: 2015–2016
 J1 League: 2017–σήμερα

 Διακρίσεις 

 Yanmar Osaka Soccer Club 

 Japan Soccer League

 Νικητές (4): 1971, 1974, 1975, 1980

 Λιγκ Καπ Ιαπωνίας

 Νικητές (3): 1973 (μοιράστηκε), 1983, 1984

 Κύπελλο Ιαπωνίας

 Νικητές (3): 1968, 1970, 1974

 Σερέσο Όσακα 

 Φούτμπολ Λιγκ Ιαπωνίας

 Νικητές (1): 1994 (ως εταιρική ομάδα)

 Κύπελλο J. League

 Νικητές (1): 2017

 Κύπελλο Ιαπωνίας

 Νικητές (1): 2017
 Φιναλίστ (3): 1994, 2001, 2003

 Σούπερ Καπ Ιαπωνίας

 Νικητές (1): 2018

 Πρωτάθλημα Suruga Bank

 Φιναλίστ (1): 2018

 Στη λαϊκή κουλτούρα 
Στο δημοφιλές manga Captain Tsubasa, ένας χαρακτήρας που ονομάζεται Teppei Kisugi γίνεται επαγγελματίας ποδοσφαιριστής και εντάσσεται στη Σερέσο Όσακα. 

 Παραπομπές 

 Εξωτερικοί σύνδεσμοι 

 Επίσημος ιστότοπος της Σερέσο Όσακα
    (in Thai)
 Επίσημος ιστότοπος της Σερέσο Όσακα (ιαπωνικά)

Κατηγορία:Σερέσο Όσακα
Κατηγορία:Ποδοσφαιρικές ομάδες Ιαπωνίας
Κατηγορία:Ιδρύσεις ποδοσφαιρικών ομάδων το 1957
Κατηγορία:Λήμματα που περιέχουν κείμενο στα ιαπωνικά